Fold-síminn , sem kostar um tvö þúsund dali , fór fyrst í sölu í apríl á þessu ári . Blaðamenn sem fengu tæki til skoðunar komust fljótt að því að tækin voru í raun gölluð . Getty / Bloomberg Þrátt fyrir að útgáfa Samsung Galaxy Fold hafi einkennst af vandræðum og að síminn samanbrjótanlegi sé mjög kostnaðarsamur hefur Samsung selt milljón eintaka . Þetta sagði Young Sohn , framkvæmdastjóri raftækjasviðs Samsung , á ráðstefnu í Berlín í gær . Greiningaraðilar höfðu áætlað að fyrirtækið hefði einungis selt hálfa milljón tækja . Fold-síminn , sem kostar um tvö þúsund dali , fór fyrst í sölu í apríl á þessu ári . Blaðamenn sem fengu tæki til skoðunar komust fljótt að því að tækin voru í raun gölluð . Meðal annars brotnuðu skjáir símanna og mörg tæki biluðu fljótt . Í kjölfarið var síminn tekinn úr sölu , endurhannaður og gefinn aftur út í október . Ráðstefnan sem um ræðir er um nýsköpun og Sohn sagði mikilvægt fyrir fyrirtæki eins og Samsung að gefa út vörur eins og Fold . Þannig fengjust viðbrögð kaupenda sem væru nauðsynleg . Blaðamaður Techcrunch spurði Sohn í kjölfarið hvort það væri réttlætanlegt að selja tæki sem væri í raun tilraun fyrir tvö þúsund dali . Hann sagði svo vera og vísað í sölutölurnar sér til stuðnings . Margir símaframleiðendur vinna að þróun samanbrjótanlegra síma og hafa fregnir borist af því að Samsung áætli að selja sex milljónir slíkra tækja á næsta ári . Upplýsingar um þau Galaxy Fold 2 hafa lekið til fjölmiðla og er útlit fyrir að síminn verði hannaður með nýrri tækni sem á að auka styrk skjás símans og gera hann þynnri .